27 Adulterium

Dicitur quasi ad alterum, ad alterius viri thorum cum accessio, et fit tripliciter: uel cum coniugatus dicit cum coniugata, cum soluta, uel secundum Crisostomum, cum vir sit ardens et vehemens amator in propriam vxorem, id est, magis libidinem affectans per prolem. De quo [1] Esdr. 4[:26]: *Multi dementes facti sunt propter uxores suas*. Huius vicii multa sunt dampna nam ex eo proueniunt exhereditaciones, Eccli. 23[:32]: *Mulier relinquens virum suum.*

¶ Item proueniunt homicida, exemplum in Dauid qui nequaquam pertransit in homicidium nisi commisisse adulterium.

¶ Iccirco, adulterium olim grauissime puniebatur, sicut patet per historias gencium. In omni iuris et in gente puniebatur, enim, morte, secundum legem Moysaicam, Leu. 20[:10]: *Si mechatus fuerit quis cum uxore alterius, morte moriantur.* Vterque, scilicet, morte lapidacionis; et secundum veteres /f. 9ra/ leges ciuiles, adulter capite plecabatur propter grauedinem huius scelaris. Ad ulterium ponitur in medio loco puniendum, scilicet, inter homicidium est. Fuerunt de quo ait Clemens Papa, [C.] 32, q. 7, [c. 16, *Quid in omnibus* peccatis est] adulterio[[1]](#endnote-1) grauius? Secundum in penis tenet locum, id est, inter penitentiales prohibiciones, quia ponitur inter homicidium et furtum superat, enim furtum eo quod committatur in re racionali furtum. Vero in irracionali, Prou. 6[:30]: *Non est grandis culpa* si *quis* furetur, id est, re grauioris, id est, adulterium furatur, *enim* quis *ut* repleat *animam esurientem* et sequitur qui adulter est propter cordem inopiam perdet animam suam. Hic autem nota quod in predicta auctoritate, Adulterio quid grauius? Si quid enim infert negocium, set caritatem quia raro inuenitur, grauius peccatum.

¶ Item, quod ibi dicitur adulterium secundum in penis tenet locum, pro tanto dicitur quod spirituales nequicie primo et pocius puniuntur, deinde carnalia peccata. Uel ideo sic dicitur quia in secundo loco secunde tabule prohibitur. Uel ideo dicitur adulterium grauius quia grauius punitur. Uel quia illud grauius sit inter homines perturbacio, Nec mirum si adulterium grauiter punitur, quia matrimonium fuit primum Dei statutum in paradiso ante peccatum.

¶ Iccirco, proditor illius statuti grauius punitur, set homine. In euangelio Christus illam rigorem temperauit cum dixit, [Joan. 8:11]: *Nec ego te condempnabo.* Quia adhoc crimen magis impellit fragilitas quam nequicia. Hodie, autem, secundum canones, racione adulterii potest agi ad separacionem thori, et adultera conuicta debet detrudi in artum monasterium ad penitenciam peragendum nisi forte vir eius voluerit eam reconsiliari, Extra. *De procuratoribus* c. *Tue* [*fraternitatis*], in principio *Glosse*, et [C.] 27 q. 2 [c. 44], *Inuenta* in *Glossa.* Set vir est grauius puniendus pro adulterio quam vxor cum vir sit caput mulieris et debeat eam regere, docere, et castigare, sicut habet [C.] 32, q. 6, [c. 4], *Indignantur*.

¶ Nota, enim, hic quod sic vxor alicuius cognosceretur et deprehenderetur in publico prostibulo, non foret adulterium, set aliud genus fornicacionis potest eciam hic notari narracio quam ponit Alexander Necham in libro suo *De naturis rerum*, de ciconia, adulterata quoniam quociens lauit se in fonte saluata sit, set quando miles vicinus obstruxerat fontem ne posset se lauare dilacerata est, comperet suo adultero. Sic Deus dimittit sponsam suam, animam humanam, ad cubandum super oua, id est, ad producendum bona opera et ipse iterum parat ei necessaria que sibi internum lauerit se in fonte penitencie antequam sponsus venerit ad iudicium, bene euadet. Si, autem, deprehensa fuerit antequam sit lota delacerabitur; Sap. 11[:24]: *Dissimulas peccata hominum, propter penitentiam,* set aliquando contingit quod miles obstruit inopinate fontem penitencie per subitam mortem. Iccirco Eccli. 5[:8]: *Non tardes converti ad Dominum*, etc.

Sic habetur in capitulo [79] Conuersio, etc.

1. adulterio ] add. quid F.128. [↑](#endnote-ref-1)